CELEX: 62020TN0220R(01)
Language: mt
Date: 2020-07-27 00:00:00
Title: Rettifika għall-Avviż fil-Ġurnal Uffiċjali fil-Kawża T-220/20 (ĠU C 201, 15.6.2020)

27.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 247/49
            
         
      Rettifika għall-Avviż fil-Ġurnal Uffiċjali fil-Kawża T-220/20
      (
            “Il-Ġurnal Uffiċjali tal-Unjoni Ewropea” C 201 tal-15 ta’ Ġunju 2020
         )
      (2020/C 247/67)
      L-Avviż fil-ĠU fil-Kawża T-220/20, JL vs Il-Kummissjoni għandu jaqra’ kif ġej:
      
         
            “Rikors ippreżentat fis-16 ta’ April 2020 – Kerstens vs Il-Kummissjoni
            (Kawża T-220/20)
            (2020/C 201/57)
            Lingwa tal-kawża: il-Franċiż
            
               Partijiet
            
            
               Rikorrent: Petrus Kerstens (La Forclaz, l-Isvizzera) (rappreżentant: C. Mourato, avukat)
            
               Konvenuta: Il-Kummissjoni Ewropea
            
               Talbiet
            
            Ir-rikorrent jitlob li l-Qorti Ġenerali jogħġobha:
            
                        —
                     
                     
                        tannulla d-Deċiżjoni tal-Kummissjoni Ewropea (AIPN) tal-11 ta’ Lulju 2019 li fiha twissija lir-rikorrent;
                     
                  
                        —
                     
                     
                        tannulla d-Deċiżjoni tal-Kummissjoni Ewropea (AIPN) tas-27 ta’ Marzu 2017 li jerġa’ jinfetaħ il-każ [kunfidenzjali] (1);
                     
                  
                        —
                     
                     
                        tagħti lir-rikorrent kumpens totali ta’ EUR 30 000 għal danni morali speċjali, li għandhom jitħallsu mill-Kummissjoni Ewropea;
                     
                  
                        —
                     
                     
                        tikkundanna lill-konvenuta għall-ispejjeż, skont l-Artikolu 134 tar-Regoli ta’ Proċedura tal-Qorti Ġenerali.
                     
                  
               Motivi u argumenti prinċipali
            
            Insostenn tar-rikors tiegħu, ir-rikorrent jinvoka erba’ motivi.
            
                     
                        1.
                     
                     
                        L-ewwel motiv ibbażat fuq ksur tal-Artikolu 266 TFUE, jiġifieri miżuri mhux xierqa għall-eżekuzzjoni tas-sentenza ta’ annullament mogħtija mill-Qorti Ġenerali, u fuq ksur tal-prinċipju ta’ ne bis in idem;
                        
                     
                  
                     
                        2.
                     
                     
                        It-tieni motiv ibbażat fuq ksur tal-Artikolu 266 TFUE, fuq ksur tal-prinċipju ta’ amministrazzjoni tajba li jinkludi l-obbligu ta’ trattament imparzjali u ġust tal-kawżi, fuq ksur tal-prinċipju ta’ preżunzjoni ta’ innoċenza u fuq ksur tad-drittijiet tad-difiża.
                     
                  
                     
                        3.
                     
                     
                        It-tielet motiv ibbażat fuq ksur tal-Artikolu 266 TFUE, fuq ksur tar-regoli tal-proċedura applikabbli għall-investigazzjonijiet amministrattivi u għall-proċeduri dixxiplinari u fuq ksur tal-obbligu ta’ motivazzjoni.
                     
                  
                     
                        4.
                     
                     
                        Ir-raba’ motiv ibbażat fuq talba għal kumpens speċjali minħabba l-irregolaritajiet imsemmija iktar ’il fuq.”
                     
                  
      
      
         (1)  Data kunfidenzjali moħbija.